open-index/open-wikipedia-markdown huggingface dataset:
Baoji

**Baoji** (txinera sinplifikatuz: 宝鸡; pinyineraz: Bǎojī), Shaanxi probintzian kokatutako prefektura mailako hiria da. Guztira, 3.757.000 biztanle inguru dauzka 2007ko erroldaren arabera eta 18.143 kilometro koadroko azalera.

## Inguru naturala eta kokapena 
Prefektura mailako Baoji hiriaren mugakideak honakoak dira: Xianyang ekialdean, Xi'an hego-ekialdean, Hanzhong hegoaldean, eta Gansu probintzia iparralde eta mendebaldean.

## Banaketa administratiboa 
* Weibin Barrutia, (渭滨区) *Wèibīn Qū* ;
* Jintai Barrutia, (金台区) *Jīntái Qū* ;
* Chencang Barrutia, (陈仓区) *Chéncāng Qū* ;
* Fengxiang Konderria, (凤翔县) *Fèngxiáng Xiàn* ;
* Qishan Konderria, (岐山县) *Qíshān Xiàn* ;
* Fufeng Konderria, (扶风县) *Fúfēng Xiàn* ;
* Mei Konderria, (眉县) *Méi Xiàn* ;
* Long Konderria, (陇县) *Lǒng Xiàn* ;
* Qianyang Konderria, (千阳县) *Qiānyáng Xiàn* ;
* Linyou Konderria, (麟游县) *Línyóu Xiàn* ;
* Feng Konderria, (凤县) *Fèng Xiàn* ;
* Taibai Konderria, (太白县) *Tàibái Xiàn*.

## Klima 

## Ikus, gainera 
* Shaanxi probintziaren banaketa administratiboa

## Erreferentziak 
## Kanpo estekak 
*  Baoji hiriko gobernuaren webgunea.
Indartsuak (Eraztunen Jauna)

**Indartsuak**, Tolkienen legendarium ospetsuan eta Eraztunen Jauna eleberrian, Eskualdean bizi ziren hobbiten azpiarraza bat da.

Bere izenak dioen bezala, indartsuenak eta gorpuzkera sendokoenak izateagatik bereizten dira. Oinak eta eskuak handiagoak zituzten, eta bizar zantzuren bat zuten bakarrak ziren, kokotsean ile pixka bat baino gehiago ez zen arren. Ibaiei buruzko euren ezagutzagatik, Indartsuak, hobbit herrien artean, urari beldurrik ez zioten bakarrak ziren, eta igeri egiten eta itsasontziak eraikitzen zekiten.

Jatorrian, Rhovanionen bizi ziren, zehazkiago, Anduinen haranetan, ibaitik gertu, Zelai Gladioetan. Bertan, nagusiki, arrantzan aritu ziren.

Iletsuekin batera joan ziren mendebalderanzko euren bidaian Eguzkiaren Hirugarren Aroko 1150 eta 1300 bitartean. Baina, Mendi Lainotsuak zeharkatzerakoan, Pasabide Garaitik, gehienek, Bruinen ibaiaren ibilbidea jarraitu zuten, Tharbad ingururaino iritsi arte, Nin-in-Eiliph izeneko tokian ezarriz, geografikoki, euren jatorrizko lurraldearen oso antzerakoa baitzen. Talde bat, Angelua izeneko eskualdean ezarri zen, eta Alboekin eta Iletsuekin nahastu zen. Nazgûlen Jauna Angmarren ezarri zenean, Eguzkiaren Hirugarren Aroko 1300. urtean, talde hau, gainontzekoekin bizitzera joan zen, hegoaldean, eta soilik zati txiki bat itzuli zen Rhovanionera. Azken hauek izan ziren Gollumen arbasoak.

Eskualdera joan zirenean, Indartsuak, asko nahastu ziren beste herriekin, baina, nagusiki, Hegoaldeko Laurdenean eta Baranduin ibaitik gertu ezarri ziren. Istingako, Atzeluzeko eta Oreinetako biztanleek, Indartsuen odol zati handi bat zuten. Hobbit hauek izan ziren smialak uzten eta zenbait solairudun eta lastozko teilatudun zurezko etxe eta aletegiak eraikitzen lehenak.
Borobudur

**Borobudur** IX. mendeko monumentu budista da, Java uhartean kokatua, Indonesian. Monumentuak sei plataforma laukiz osatuta dago, gainean hiru plataforma biribil dituena, 2.672 erliebez eta 504 Budaren estatuaz apainduak. Kupula nagusia goiko plataformaren erdian dago, 72 estupa zulatutan 72 Buda eseriaren estatuaz inguratua.

Monumentua Budaren omenezko santutegia eta erromesaldi tokia da. Erromesek monumentuaren oinarrian hasten dute ibilbidea eta gorantz doaz, kosmologia budistako hiru mailak zeharkatuz: *Kāmadhātu* (desiraren mundua), *Rupadhatu* (formen mundua) eta *Arupadhatu* (itxuragabetasunaren mundua).

Aztarnen arabera, Borobudur XIV. mendetik aurrera bertan behera utzi zen, Javako erresumetan Budismoa eta Hinduismoa alboratzen joan ziren heinean, javatarrek Islama besarkatu baitzuten.

## Kanpo estekak 
* Webgune ofiziala
* Chandi Borobudur
* Arkeologia eta arkitektura Borobudur tenpluan
* Australiako Unibertsitate Nazionaleko ikerketa proiektua, Borobudur
Sahathor

**Menuadyra Sahathor** edo **Sihathor**, Egiptoko XIII. dinastiako faraoi bat izan zen, K. a. 1694 inguruan gobernatu zuena.

Bere tronu izena, Menuadyra izan zen, eta bere jaiotza izena, Sahathor. Haankhef eta Kemiren semea zen, Neferhotep I.aren (bere aurka matxinatu zena) eta Sebekhotep IV.aren (bere oinordekoa) anaia, eta denbora labur batez gobernatu zuen. Uste denez, garai honetan, Egipton, errege boterearen zatikatzea bizkortu zen.

Turineko Errege Kanonean agertzen da, baina bere erregealdiaren iraupena, argi irakurtzerik ez dagoena (0 urte, ? hilabete, 3 egun), urte bete baino gutxiagokoa izan zen. Ez da Karnakeko Errege Zerrendan agertzen.

## Bere garaiko testigutzak 
Turineko Errege Kanonaz gain, non bere erregealdiaren garaiko datuak ez ziren mantendu, bere erregealdia honako hauetan dokumentatua dago.

* Harrietan eginiko idazkunetan, Sehelen
* Harrietan eginiko idazkunetan, Uadi Hammamaten
* Hekaibeko tenplu batetako bi estatuatan, Elefantinan
* Bere izenarekin, perla bat eta zigilu zilindriko bat etiketatuak daude, emate hau, zalantzan jarria dagoen arren.
* Erregearen Semea titulua ematen zaion estatua bat
6. Sinfonia (Dvořák)

**6. Sinfonia** re nagusian op 60 Antonín Dvořák konposatzaile eta musikari txekiarraren bederatzi sinfonietako bat da. 1880an idatzi zuen eta honako lau mugimendu hauetaz osatua dago:

# Allegro non tanto
# Adagio
# Scherzo
# Finale: Allegro con spirito

Dvořák, Vienan, bere *3. Rapsodia eslabiarra* izeneko lanaren interpretaziora joan zen, Vienako Orkestra Filarmonikoaren kargu izan zen interpretazioa, Hans Richter musika zuzendariaren zuzendaritzapean. Honek, kontzertu arrakastatsuaren ondoren, konposatzaileari omenaldi bat egin nahi izan zion, orkestrak zituen instrumentista txekiar guztiak ere gonbidatuak izan ziren oturuntza bat antolatuz. Halako adeitasuna eskertzeko, konposatzaileak, Richter eta bere orkestrarentzat sinfonia bat idaztea agindu zuen. 1880ko uztailean, lana amaituta geratu zen, iragarritako Richterrentzako eskaintzarekin, baina, honen eta orkestrako kideen artean sortu ziren gatazka batzuen ondorioz, ezin izan zuen berak estreinatua, nahi zuen bezala. Dvořákek berak egin zuen Frankfurten.

Sinfonia honen scherzoa, *furianta* batez osatua dago, erritmo bizitasun handiko dantza txekiar bat, non bi erritmo hirutar tartekatzen diren, bata barea eta bestea bizia. Dantza hau zein *dumka*, beste eslabiar dantza mota bat, Dvořákek sarri erabili zituen bere musika lanetan.

## Kanpo estekak
Nektanebo II.aren obeliskoa

**Nektanebo II.aren obeliskoa**, K.a. 350ean, Nektanebo II.a, egiptoar jatorriko erregeen azken dinastia izan zen Egiptoko XXX. dinastiako azken faraoiaren garaian.

## Historia 
Obelisko hau, beste baten bikia da, eta biak ziren gaur egun, El-Ashmunein izena duen Hermopolis Magnako Tot, ilargi jainkoaren santutegiko atekoak.

Obeliskoa, eguzki ikur bat zen, eta, bertan, Tot jainkoarentzako (Hermopoliseko jauna) eskaintza bat diren zenbait idazkun agertzen dira.

## Kokapena 
* Jatorrian, Hermopoliseko Toten santutegian, Egipto
* 1737an, Richard Pocockek, Egiptora bidaiatu zuen lehen bidaiari britainiarretako batek, Kairoko gotorlekuan aurkitu zuen.
* 1798an, Napoleonen espedizioak eginiko *Egiptoren deskribapena* lanerako inbentariatuak izan ziren.
* 1801ean, obelisko hau, bere bikiarekin eta Rosetta Harria bezalako beste atal batzuekin, Alexandriara eraman zen, Frantziara eramateko asmoarekin. Urte berean, eta Alexandriako hitzarmena sinatu ondoren, bi obeliskoak Britainia Handira bidali ziren.
* Gaur egun, British Museumean erakusgai dago.

## Ezaugarriak 
* Materiala: Harri beltza
* Egungo garaiera: 2,740 metro
* Jatorrizko garaiera: 5,5 metro.

## Kanpo estekak
15 Eunomia

**15 Eunomia**, asteroide gerrikoan aurkitutako 15. asteroidearen izena da. Annibale de Gasparisek aurkitu zuen 1851ko uztailak 29an Napolitik. Bere izena, greziar mitologiako legearen eta legediaren jainkosa den Eunomiagatik jasotzen du.

Asteroide honek, familia txiki bat osatzen du asteroide gerrikoaren erdialdeko zatian. Eunomiaren familia, Eguzkitik 2,5 eta 2,8 unitate astronomikoko distantzia bitartean dago, eta, batez beste, 12ºko okerdura dute familia honetako asteroideek. Eunomia, S klasekoa da, eta 100 kilometroko diametroa du. 85 Io eta 141 Lumen, familia honetako asteroideak dira.

## Kanpo estekak
14 Irene

**14 Irene**, asteroide gerrikoan aurkitutako 14. asteroidearen izena da. Asteroide handi bat da. Harritsua da, eta, gainera, burdina-nikel metalak ditu.

John Russell Hind astronomo ingelesak aurkitu zuen 1851ko maiatzak 19an Londrestik. Bere izena, greziar mitologiako Eirene izeneko pertsonaiagatik jasotzen du, Horetako bat dena, Zeus eta Temisen alaba eta bakearen pertsonifikazioa. Izen hau, John Herschelek iradoki zuen.

Bere argi kurbak, nahiko laua dena, esfera formako objektu bat dela adierazten du.

Ireneren lau izar ezkutaketa behatu dira.

## Kanpo estekak
13 Egeria

**13 Egeria**, asteroide gerrikoan aurkitutako 13. asteroidearen izena da. Asteroide handi bat da.

Annibale de Gasparis astronomo italiarrak aurkitu zuen 1850eko azaroak 2an Napolitik.

Bere izena, erromatar mitologiako Egeria izeneko pertsonaiagatik jasotzen du, iturrien eta erditzeen jainkosa zena, Arizieko basoko ninfa, Lazion, eta Erromako 2. erregea eta apaiza izan zen Numa Ponpilioren emazteagatik.

Egeriak, izar bat ezkutatu zuen 1992ko azaroak 8an. Orduan, bere ingurunea nahiko zirkularra dela jakitea lortu zen (217x196 kilometro)

## Kanpo estekak
Prambanan

**Prambanan** Java uhartean dagoen tenplu multzo hindu handiena da, Yogyakarta hiritik 18&nbsp;km ekialdera. 240 tenpluk osatzen dute multzoa eta IX. mendean eraiki zen Sanjaya dinastiaren agindupean, Mataram erresumakoa. 856ko idazkunak lehen harria izan daitekeena adierazten du.

Tenplu multzoa Unescoren Gizateriaren Ondare izendatua dago eta Asia hego-ekialdeko tenplu handienetakoa da. Ezaugarri adierazgarriena eraikuntza puntadun eta garaiak dira, tenplu hinduetan ohikoak. Erdiko tenplua 47 m garai da eta Durgā Mahîshâsuramardini-ri eskainia dago, eta egitura goratu baten gainean dago kokatua. Egitura hau 110x110 metroko harresiak inguratzen du, alboko tenpluak ere inguratuz. Dena, 390 x 222 metroko plataforma laukizuzen baten gainean oinarritzen da.

Tenplu nagusiaren barnean, Ongiaren eta Gaizkiaren arteko borroka irudiak ikus daitezke, eta Brahma, Shiva, Vishnu, Ganesha jainkoenak.

## Lara Jonggrang multzoa 
thumb|200px|ezkerrera|Shivaren tenplua, multzoko nagusia.

Multzo nagusian, *Lara Jonggrang* izenekoan, 237 tenplu daude. Baina gehiengoa ez daude egoera onean, batez ere 2006ko lurrikararen ostean. Multzo hau hiru gunetan banatzen da: kanpokoa, tartekoa (Pervara ehunka tenplu txikiak) eta barnekoa. Azken hau da sakratuena eta zortzi tenplu nagusi eta zortzi txiki ditu. Hauek dira horietako sei:
* *Shiva tenplua*. Tenplu nagusia da eta bost ganbera ditu, lau alboetan eta bat, handiagoa, erdian. bertan Shiva Mahadeva jainko gorenaren 3 metroko estatua dago.
* *Brahma* eta *Vishnu* tenpluak. Bi tenplu hauen inguruko galeriako balustradan behe-erliebeak daude, *Ramayana* kondaira irudikatzen dituztenak.
* *Vahana tenpluak*. Hiru dira, jainko nagusien "ibilgailuei" eskainiak:
** *Nandi* zezena (Shivarena)
* *Hamsa* beltxarga (Brahmarena)
** *Garuda* arranoa (Vishnurena)

## Prambanan ibarreko tenpluak 
thumb|250px|Candi Lumbung
Prambanan ibarra Merapi sumendiaren hego magaletik Sewu mendikatera hedatzen da. *Lara Jonggrang* tenplu multzoaz gain, Prambanan ibarrean tenplu hindu ugari daude.

Iparralderantz:
* *Candi Lumbung*. Tenplu nagusi bat 16 txikiagoz inguratua.
* *Candi Bubrah*. Tenplu budistaren erruinak
* *Candi Sewu*. Tenplu budista.
Ekialderantz:
* *Candi Plaosan*. IX. mendekoa, errege hinduak erregina budistarentzat eraikia. Estupa liraina du.
Mendebalderantz:
* *Candi Kalasan*
* *Candi Sari*
* ''Candi Sambisari

## Ikus, gainera 
* Borobudur

## Kanpo estekak 
* Webgune ofiziala
* Prambanan esploratzen
* 360° ikuspegia
11 Partenope

**11 Partenope**, asteroide gerrikoan aurkitutako 11. asteroidearen izena da. Asteroide gerrikoko asteroide handi eta dizdiratsu bat da. Nikel-burdinazko metalen eta burdina eta magnesiozko silikatoen nahasketa batetaz osatua dago.

Annibale de Gasparis astronomo italiarrak aurkitu zuen 1850eko maiatzak 11n Napolitik. Astronomo honek aurkitu zuen 2. asteroidea izan zen. Bere izena, greziar mitologiako Partenope izeneko pertsonaiagatik jasotzen du.

Egundaino, Partenopek, behin baino ez du ezkutatu izarren bat, zehazki, 1987ko otsailak 13an.

## Kanpo estekak
10 Higia

**10 Higia**, asteroide gerrikoko laugarren asteroiderik handiena da, 407 kilometroko diametroarekin, eta gerriko honetan aurkitutako 10.ena. Kolore iluneko bere azalerak, bere tamainari dagokiona baino ahulago ikus ahal izatea eragiten du.

Higia, meteorito kondritoen antzeko material karbonatatu primitibo batez osatua dago.

Higia familiako asteroiderik handiena da.

Annibale de Gasparis astronomo italiarrak aurkitu zuen 1849ko apirilak 12an Napolitik. Astronomo italiar honek aurkitu zuen lehen asteroidea izan zen. M. Capoccik, Napoliko Behatokiko zuzendariak, asteroide hau, Higia deitu zuen, greziar mitologian, Asklepioren alaba zen osasunaren jainkosagatik.

Hubble espazio teleskopioa, Higia asteroidearen forma esferikoa zehazteko gai izan zen.

Egundaino, Higiari, 5 izar ezkutaketa ikusi zaizkio.

## Kanpo estekak
Siping

**Siping** (txinera sinplifikatuz: 四平; pinyineraz: Sìpíng), Jilin probintzian kokatutako prefektura mailako hiria da. Guztira, 3.350.000 biztanle inguru dauzka 2007ko erroldaren arabera eta 14.382 kilometro koadroko azalera.

## Inguru naturala eta kokapena 
Prefektura mailako Siping hiriaren mugakideak honakoak dira: Songyuan ipar-mendebaldean, Changchun ipar-ekialdean, Jilin Hiria ekialdean, Liaoyuan hego-ekialdean eta Liaoning probintzia hegoaldean.

## Banaketa administratiboa 
* Tiexi Barrutia (铁西区)
* Tiedong Barrutia (铁东区)
* Gongzhuling Hiria (公主岭市)
* Shuangliao Hiria (双辽市)
* Lishu Konderria (梨树县)
* Yitong Mantxuriar Konderri autonomoa (伊通满族自治县)

## Klima 

## Ikus, gainera 
* Jilin probintziaren banaketa administratiboa

## Erreferentziak 
## Kanpo estekak 
*  Siping hiriko gobernuaren webgunea.
Higia (mitologia)

Greziar mitologian, **Higia** (antzinako grezieraz Υγιεία Hygieía edo Υγεία Hygeía, "osasuna"), Asklepioren alaba eta Iaso eta Panazearen ahizpa, sendaketa, garbitasuna eta osasungintzaren jainkosa zen (beranduago, baita ilargiarena ere), bere aita ez bezala, sendaketarekin lotua zegoena. Bere izenetik dator "higiene" hitza. Bere baliokidea erromatar mitologian, Salus zen.

Esanahi propioa hartu zuen K.a. V. mende inguruan, ordurarte, Atenea jainkosaren beste epiteto bat baino ez baitzen.

Higiak, K.a. VII. mendetik, tokiko gurtza jaso zuen arren, honetatik kanpo ez zen ezaguna izaten hasi, Delfoseko orakuluak, Atenas K.a. 429an eta K.a. 427an eta Erroma K.a. 293an suntsitu zituzten izurrien ondoren ezagutu zuen arte. Bere tenplu nagusiak, Epidauron, Korinton, Kosen eta Pergamon aurkitzen ziren.

Pausaniasek, Sizioneko Titaneren asklepeionean (Asklepioren iloba zen Alexanorrek sortua), Higiaren estatuak, emakumeen ilez eta janzki babiloniarrez estaltzen zirela adierazi zuen. Idazkun batzuen arabera, ofrenda hauek berak egiten ziren Parosen.

Arifronek, K.a. IV. mendeko artista siziondar batek, Higia jainkosaren omenezko ereserki ospetsu bat idatzi zuen. Eskopas, Briaxis eta Timoteo bezalako artistek, jainkosaren estatuak zizelkatu zituzten.

Bere gorputzaren inguruan bildutako suge handi bat elikatzen ari den emakume gazte bat bezala irudikatzen ohi zen. Batzuetan, sugeak, Higiak zeraman pitxer batetik edaten zuen. Ezaugarri hauek, beranduago, galiar-erromatar mitologiako sendaketaren jainkosa zen Sironak hartu zituen. Batzuetan, bere neba Telesfororekin egoten zen.

## Kanpo estekak
12 Viktoria

**12 Viktoria**, asteroide gerrikoan aurkitutako 12. asteroidearen izena da. Asteroide handi bat da, eta, ziuraski, siliziozko harriz eta burdina-nikelez osatua dago.

John Russell Hind astronomo ingelesak aurkitu zuen 1850eko irailak 13an Londrestik.

Ofizialki, Viktoriagatik jasotzen du izena, erromatar mitologian, garaipenaren jainkosa zena, baina baita Victoria I.a Erresuma Batuko erregina izan zenagatik ere.

Radarrezko eta tantozko interferometria bidezko behaketek, Viktoriak, forma luzanga bat duela frogatzen dute, eta asteroide bitar bat dela susmatzen da.

Viktoria, hiru aldiz ikusi da izarrak ezkutatzen.

## Kanpo estekak
Araphor

**Araphor**, Tolkienen legendarium ospetsuan eta Eraztunen Jauna eleberriko eranskinetan, Araphor, Arthedaineko bederatzigarren erregea da. Arveleg I.aren semea da, eta Fornosten jaio zen Eguzkiaren Hirugarren Aroko 1391. urtean. Bere izena sindarinezkoa da, eta "Errege Ukabila" bezala itzul daiteke.

Eguzkiaren Hirugarren Aroko 1409. urtean, 18 urte baino ez zituela, bere aitaren oinordeko bihurtu behar izan zuen, hau, Nazgûlen Jaunak Amon Sûl eta Kardolan erasotzen dituenean hiltzen baita.

Errege gazte honek, Zirdanen laguntzarekin, etsaia kanporatzen du, hau, hegoaldean garaile dena, Iparraldeko Kebradak kontrolatzen eta Fornost erasotzen saiatzen denean.

Bere erregealdian, Elrondek, Lothlorienetik heldutako tropen eta Lindoneko elfoen laguntzarekin, Angmarri kolpe latza eman zioten, urte askoz menderatuz, Arthedainera, berriz bakea ekarri zuena.

Hala ere, Angelua izeneko lurraldean bizi zen indartsuen adarreko hobbit talde batek, Mendi Lainotsuak zeharkatu zituen eta Zelai Gladioak izeneko lurraldetik gertu ezarri ziren, hauek izan ziren Gollumen arbasoak.

180 urteko erregealdiaren eta 198 urteko bizitzaren ondoren, Eguzkiaren Hirugarren Aroko 1589. urtean hil zen, bere oinordekoa, bere seme Argeleb II.a izan zelarik.

## Kanpo estekak
Datong

**Datong** (txinera sinplifikatuz: 大同; pinyineraz: Dàtóng), Shanxi probintzian kokatutako prefektura mailako hiria da. Guztira, 3.159.000 biztanle inguru dauzka 2007ko erroldaren arabera eta 14.102,2 kilometro koadroko azalera.

## Banaketa administratiboa 
[thumb|250px|eskuinera|[Hanqing tenpluaren ikuspegia.]]
* Datong hiri barrutia, (城区) *Chéng Qū* ;
* Datong meagintza barrutia, (矿区) *Kuàng Qū* ;
* Nanjiao Barrutia, (南郊区) *Nánjiāo Qū* ;
* Xinrong Barrutia, (新荣区) *Xīnróng Qū* ;
* Yanggao Konderria, (阳高县) *Yánggāo Xiàn* ;
* Tianzhen Konderria, (天镇县) *iānzhèn Xiàn* ;
* Guangling Konderria, (广灵县) *Guǎnglíng Xiàn* ;
* Lingqiu Konderria, (灵丘县) *Língqiū Xiàn* ;
* Hunyuan Konderria, (浑源县) *Húnyuán Xiàn* ;
* Zuoyun Konderria, (左云县) *Zuǒyún Xiàn* ;
* Datong Konderria, (大同县) *Dàtóng Xiàn*.

## Klima 

## Ikus, gainera 
* Shanxi probintziaren banaketa administratiboa

## Erreferentziak 
## Kanpo estekak 
*  Datong hiriko gobernuaren webgunea.
Griesson - de Beukelaer

**Griesson - de Beukelaer GmbH & Co. KG (GdB)** Europako gailetagile handienetakoa da, bere zentrala Alemaniako Polch herrian dagoelarik.

## Historia 
1850ean Edouard de Beukelaer jaunak gailetak egiteari ekin zion. 1870ean Belgikako lehen gaileta-lantegia ireki zuen. Garai berean sortu zituen Alemanian doppelkeks izenez ezagunak diren txokolatezko gailetak, bi gaileta artean txokolatez osaturikoak. Ostera beren izena **printzipe gailetak** izenagatik ordezkatua izango zen. 1894an Antwerpengo Erakusketako postu batean de Beukelaur lehen aldiz marka komertzial bezala aurkeztu zen.

1932an, Edouard de Beukelauer zendu eta urte gutxira bere alargunak Watford gaileta konpainia sortu zuen Ingalaterran. 1955ean Edouard II.ak E. de Beukelaer konpainia flamengoa sortu zuen Kempen-en (Alemania), non Prinzenrolle (printzipe gailetak) ekoiztuko ziren.

1965an Belgikan kokaturiko deBeukelaer, Parein eta Victoria konpainiak elkartu ziren, Gaileta Konpainia Orokor bakar bat sortuz. Honen lantegiak Alemanian, Britania Handian, Italian eta Kongo-Kinshasan banatzen zirelarik.

1968an gaileta konpainia Danone Taldearen esku geratuko zen.

## Kanpo estekak 
*  Enpresaren webgunea.
Gjirokastër

**Gjirokastër** ( ahoskatua, albaniera definitian: *Gjirokastra*) Albaniako hegoaldean dagoen hiria da. Izen bereko konderriaren eta barrutiaren hiriburua da.

Esaten denez, hiriaren izenak Argyro printzesa greziarraren izenean du jatorria. Argyresek XV. mendean eraikitako gotorlekuko dorretik bota zuten bere burua, setiatutako Turkiako armada baten aurrean amore eman beharrean. Hala ere, litekeena da Argyres tribuaren izenatik eratorria izatea "Argyres gotorlekua". .Erdi Aroko greziar iturrietan, Argyrocastron agertzen da, Joan VI.a Kantakouzenosek 1336an aipatua. Izena Erdi Aroko grezieratik dator, Argyro "zilar" eta "gaztelu" esanahiarekin; Bizantziar kronikek ere Argyropolyhni izena erabili zuten, hots, zilarrezko hiria esan nahi duena. Ondoren, *Ergiri* eta *Ergiri Kasrı* izan ziren turkiar otomandar izenak. Greziarrek, alemaniarrek eta italiarrek okupatu zuten, eta Argirocastro deitu zioten, Bigarren Mundu Gerran. Hiriak Argjiro printzesaren izena hartu zueneko teoria, XIX. mendeko Kostas Krystallis idazleak eleberri labur bat idatzi zuenekoa, herri etimologian mantentzen da eta Kadareren poema batean jaso zen 1960ko hamarkadan.

Hiriko alde zaharra «hiri-museo» izendatu zuten komunismoa zegoen garaian. 2005ean UNESCO erakundeak, hirigune historikoa Gizateriaren Ondare izendatu zuen «otomandar herriaren ondo zaindutako adibide bakar eta lur-jabeek eraikia».

## Klima 

## Pertsonaia ezagunak 
* Enver Hoxha politikari komunista.
* Ismail Kadare idazlea.
* Selfixhe Ciu idazlea.
* Xhanfise Keko zinema zuzendaria.

## Herri eta hiri senidetuak 
*  Grottammare, Italia
*  Klina, Kosovo
*  Lipjan, Kosovo
*  Nardò, Italia

## Erreferentziak 
## Kanpo estekak
Ribbon

**Ribbon** terminoa (zinta ingelesez) informatikan erabiltzaile interfaze mota bat izendatzen du, bere ezaugarri nagusia da pantailaren goiko aldean menu nagusiaren azpian tresna-barra, tresna-kutxa, menu eta fitxen nahasketa baten bidez aplikazioaren funtzio nagusiak azaltzea ikono moduan edo izena dela medio. Bere helburua aplikazioaren usabilitatea edo erabiltzeko erreztasuna handitzea funtzio eta tresna nagusiak agerian ipinita menu eta azpimenu hierarkikoen arteko nabigazioa ekidinez.

Interfaze mota hau besteak beste enpresa hauek erabili dute: Microsoft (Office 2007 eta 2010, Windows 7ko Paint eta WordPad, Windows Live Movie Maker), Autodesk (AutoCAD 2009), Mindjet (Mindmanager 7, Snagit, Nitro PDF) eta ConeXware (PowerArchiver 11).

Image:Bluefish_1_0_7_ribbon.png|Bluefish Web Development Studio 1.0.7 Ubuntu 8.04 Hardy Heron-en.

## Kanpo estekak 
*  Ribbonaren historia
KV5

**KV5**, Ramses II.a faraoiaren semeen hilobiaren egungo izena da. Erregeen Haranaren ekialdean kokatua, bere tamaina handiak, Erregeen Haraneko aurkikuntzarik txundigarrienetako bat bihurtzen du Tutankamonen hilobia aurkitu zenetik.

James Burtonek aurkitu eta industu zuen 1825ean. Beste horrenbeste egin zuen Howard Carterrek 1902an. Theban Mapping Projecteko Kent R. Weeks, hilobi hau industen hasi zen 1987tik aurrera, eta, 1995ean, lehen konpartimenduak garbitu ondoren, harkaizpeko pasabideak aurkitu zituzten, hirurogeitamar ganbera lerrokatu dituztenak.

Ramses II.ak, seme-alaba ugari izan zituen, eta garairako oso harrigarria izan zen adina hartzera iritsi zen. Beraz, seme-alaba ugari lurperatu zituen eurentzako eskainia zen hilobi horretan. Zenbait alditan handitu behar izan zen hilobia, gela gehiago gehitzeko.

## Deskribapena 
KV5a, jatorrian, Egiptoko XVIII. dinastiako hilobi bat izan zen, Ramses II.ak erabilia eta zenbait alditan handitua, bere seme-alabetako sei behintzat lurperatzeko.

Hilobia, oraindik industen ari dira, eta 121 gela eta korridore aurkitu dira, baina litekeena da 150era ere iristea, eta haraneko handiena da. Izan ere, zutabeen ganbera, Erregeen Haraneko edozein hilobiren konpartimendurik handiena da, eta beste edozeinek baino zutabe gehiagorekin, hamasei orotara.

Aho irekitzearen errituaren eskenekin eta faraoiaren, bere semeen eta zenbait jainkoren irudiekin apaindua dago.

Hilobi honen planoa, ez ohikoa da: aldaketa bat dago ardatz nagusian zutabeen ganberaren ondoren, zenbait konpartimendu bata bestearen azpian jartzen dira, bi pasabide doaz sarreraren azpitik, etab...

Aurkikuntzen artean zeramikazko objektu ugari, ushebtiak, faienza, idazkera hieratikoz idatzitako ostrakak, kristalezko potoak, Osiris jainkoaren estatua handi bat, bitxiak eta sei momia daude.

## Kanpo estekak
Arveleg I.a

**Arveleg I.a**, Tolkienen legendariumean eta Eraztunen Jauna eleberriaren eranskinetan, Arthedaineko zortzigarren erregea da. Argeleb I.aren semea da, eta Fornosten jaio zen Eguzkiaren Hirugarren Aroko 1309. urtean. Bere izena, sindarinezkoa da, eta "errege handi" bezala itzul daiteke.

## Historia 
Errege bihurtzen da bere aita Eguzkiaren Hirugarren Aroko 1356. urtean hil ondoren, Angmarrek lagundutako Rhudaur erresumaren aurkako gudu batean. Berak, Lindon eta Kardolanen laguntzarekin, etsaia, berriz ere, iparralderantz kanporatu zuen.

Porrotaren ondoren, Nazgûlen Jauna Rivendel setiatzen hasi zen, Elrond hil eta harana bereganatzeko asmoz.

Bere erregealdian eta denbora batez, eskualdean bakea egon zen; Arthedainekin Ekialdetik Mendebalderako bidea, Denboraren Muinoak eta Mitheithel ibaiaren behe ibilbidearen arteko muga bat domeinatuz. Baina Rhudaur, mendietako gizonek domeinatu eta gobernatzen dute, Nazgûlaren laguntzarekin. Hauek, erresumako azken dunedainak hiltzen dituzte.

Eguzkiaren Hirugarren Aroko 1409. urtean, Errege Aztiak eta Rhudaurreko menditarrek, Arnor inbaditzen dute. Kardolan suntsitua da, eta, bizirik geratzen diren urriak, Oihan Zaharraren inguruko muinoetan babesten dira. Bere aitona Malvegilek Amon Sûlen inguruan eginiko gotorlekuak, dorrea bezala suntsituak dira. Palantirra, Fornostera eramana da, Angmarren eskuetan eror ez dadin. Arveleg guduan hiltzen da, 53 urteko erregealdiaren eta 100 urteko bizitzaren ondoren. Bere oinordekoa, bere seme Araphor da.

## Kanpo estekak
Vinyamar

**Vinyamar**, Tolkienen legendarium ospetsuan, Taras mendiaren oinean dagoen hiri bat da, Nevrasten, Turgonek sortua ozeanoaren ertzean, Noldor elfoek, erbesteko lurretan eraiki zituzten harrizko lan guztietatik antzinakoenetako bat delarik.

Han bizi izan zen Turgonen herria, Ulmok bere ehiza bidaietako batean eragindako amets batek, uztera eraman zuen arte, bere herriarekin batera, Gondolin eraikitzeko.

Urte asko beranduago, Vinyamarreko utzitako barrutietan, Huorren seme zen Tuorrek, Ulmok Turgoni utziarazi zizkion Ezkutua, Kasketa, Sare kota eta ezpata aurkitu zituen, valarrak, mezulari baten bidez, Gondolinen berehalako erortzeaz abisatzeko hau gertatzear zegoela. Eta han, Tuorrek, Turgonek Valinorrera bidali zuen flotako marinel galduarekin, Voronwërekin topo egin zuen, Gondolinera gidatu zuena, honek Ulmok eman zion mezua eraman zezan.

## Kanpo estekak
Uinen

**Uinen** (alga esan nahiko lukeen sindarinezko izena), Tolkienen legendarium ospetsuan agertzen den fikziozko pertsonaia bat da, bere hil ondorengo lana den Silmarillionen agertzen dena. Maië bat da, itsasoko izpiritu bat, ur bareen anderea eta Ossëren emaztea, olatuen jauna. Biak ziren Ulmo Valarraren zerbitzariak, ozeanoaren jauna, uraren jauna ere bazena honen forma orotan. Itsasoratzen zirenek, Uinen maitatzen zuten, Ossëren beldur ziren bezain beste. Marinelek, Uineni otoitz egiten zioten ibilaldi seguru bat eman ziezaien. *Itsasoetako Anderea* ere deitzen zen.

Bere jatorria, valarin hizkuntzan duen izen bat da. Beranduago, Eldarrek, modu okerrean, uil+nenetik zetorrela uste izan zuten "alga igokaria". Beste etimologia oker bat, quenyazko *uin* hitzetik eratortzea litzateke, "jatorrizko balea" esan nahi duena.

## Kanpo estekak
Eldar

thumb|400px|Tolkienen elfoen oinarrizko arraza eskema
**Eldar** (*elda* hitzaren plurala) *izarretako herria* esan nahi duen quenyazko hitz bat da. Tolkienen legendarium ospetsuan agertzen den elfo herri bat da. Elfoen Martxa Handia abiatu zuten elfoei eman zitzaien izena da: Vanyar, Teleri eta Noldorrei, alegia (hitzak, jatorrian, elfo guztiak hartzen zituen arren).

Oromë valarrak euren jaiolekua izan zen Kuivienen uztera eta Amanera bidaiatzera gonbidatu zituen. Batzuk, Beleriandera iritsi aurretik desbideratu ziren, hauek, Nandor moduan ezagutu zirelarik. Behin Beleriandera iritsi ondoren, Ulmok Vanyarrak eta Noldorrak Amanerantz bultzatu zituen , Teleriak atzean utziz. Beranduago, Teleriek euren anaien bidea jarraitu zuten, eta, behin Amanera iristean, lehenik Tol Eressëan eta ondoren Alqualondën bizi izan ziren. Behin betiko Belerianden geratu ziren Teleriak, aldiz, Sindartzat hartuak izan ziren.

Vanyarrak Valinorren bizi izan ziren, Teleriak Eldamarren, eta Noldorrak, Feänorren zinaren ondorioz, berriz Erdialdeko Lurraldera joan ziren.

thumb|erdian|500px|Elfoen zatiketak
9 Metis

**9 Metis**, asteroide gerrikoan aurkitutako 9. asteroidearen izena da. Asteroide gerrikoko asteroiderik handienetako bat da. Silikatoz eta burdina-nikel metalez osatua dago.

Andrew Grahamek aurkitu zuen 1848ko apirilak 24an Irlandatik eta astronomo honek aurkitu zuen asteroide bakarra izan zen. Bere izena, greziar mitologiako Metis izeneko pertsonaiagatik jasotzen du, mitologia honetan, jakinduria eta pentsamenduaren jainkosa zena.

Bere argi kurbaren datuek, ilargi bat izango lukeela pentsarazi zuten. Baina, ondorengo behaketek, ez zuten halakorik berretsi.

Metis, Hubble espazio teleskopioarekin behatua izan zen 1993an. Posible izan zen asteroidearen forma ez erregularra zehaztea, baina ez zitzaion ilargirik aurkitu.

Metisi, bost izar ezkutaketa behintzat ikusi zaizkio.

Metis, Jupiter planetare ilargi baten izena ere bada.

## Kanpo estekak
8 Flora

**8 Flora**, asteroide gerrikoan aurkitutako 8. asteroidearen izena da. Asteroide gerrikoko asteroide handi eta dizdiratsu bat da. Ziuraski, silizio harkaitzez eta burdina-nikel metalez osatua dago.

Izena ematen dion asteroideen Flora familiako asteroiderik handiena da, baita talka handi baten ondoren zatikatu zen gorputz handiago baten hondakina ere.

John Russell Hind astronomo ingelesak aurkitu zuen 1847ko urriak 18an Londrestuik. Astronomo honek aurkitu zuen bigarren asteroidea izan zen, 7 Irisen ondoren.

Bere izena, erromatar mitologiako Flora izeneko pertsonaiagatik jasotzen du, loreen, lorategien eta udaberriaren jainkosa zena.

## Kanpo estekak
Basket Navarra Club

**Basket Navarra Club** Iruñeko saskibaloi talde gaztea da, LEB Ligan jokatzen duena.

## Sponsorrak 
* HNV-Consmetal Navarra: 2007–08
* HNV Duar Navarra: 2008–09
* Grupo Iruña Navarra: 2009–12
* Planasa Navarra: 2012–2016
* Kia Sakimóvil Basket Navarra: 2016-egun

## Ibilbidea 
## Kanpo estekak 
* Taldearen webgunea
Egeria

[thumb|*Egeria mourns Numa*, [Claude Lorrainena.]]
**Egeria** ("makal beltzekoa"), erromatar mitologian, Kamenetako bat zen, iturri eta erditzeen jainkotasun edo ninfetako bat. Numa Ponpilioren emazte eta aholkularia izan zen; bi jainkosak, era berean, ezaugarri miresgarri, erlijioso edo sendagarria zuten urekin lotuta daude.

Numa Ponpilio hil zenean, bere etengabeko malkoengatik Dianak Egeria iturri bihurtu zuen.

## Elezaharra 
Elezaharrak dio Egeria ninfa Numa Ponpilio Erromako bigarren errege mitikoaren emaztea zela eta  gaueko hitzorduetan, ninfak errege sabinarrari egozten zaizkion erreforma erlijiosoak diktatzen zizkiola. Gaueko topaketak Erromako baso sakratu batean zegoen iturri baten ondoan egiten zituzten, Zelio muinoaren oinean, *Capena* atetik gertu.
[thumb|*Egeriak Erromako legeak ematen dizkio [Numa Ponpiliori*, Felice Giani]]
Egeriari haurdun zeuden emakumeek eskatzen zioten laguntza, eta litekeena da Egeria Junonen epitetoa izatea, jaiotzetan buru zena.

Ovidioren arabera, Numa Ponpilio hil zenean, Egeria, kontsolagaitz, Aricciako basoan babestu zen, eta  Dianak iturri bihurtu zuen, zeinaren gurtza eten baitzuen bere aieneenekin.

Laktantzioren arabera, Numa Ponpiliok basoko haitzulo batean, lekukorik gabe, erretiratzeko ohitura zuen errito haiek jainkosaren aholkuz bere herriri ematen zizikiola esan ahal izateko. Ninfarekin elkarrizketak izateak erlijioaren autoritatea ematen zien bere egitasmoei.

## Eguneroko hizkeran 
Hedaduraz, antonomasiaz zehazkiago, "egeria" hitzak pentsamendu politiko edo kulturaleko mugimendu baten inspiratzaile gisa aukeratutako emakume bat adierazten du ("musa" hitzaren sinonimoa, beraz).

Egeria hitza neologismo gisa erabiltzen da hainbat hizkuntzetan, hala nola, frantsesez eta gazteleraz pertsona baten aholkularia edo zuzendaria izendatuz, pertsona hori modu isilean edo ez oso nabarmenean bultzatzen duenean.

## Erreferentziak
Porta Capena

[thumb|300px|Aksumeko obeliskoa, Porta Capenako plazan, Erroman, [2002an.]]
**Porta Capena** Serviar Harresietako ate bat zen, Zelio muinotik gertu, Erroman, lehenago, Numa Ponpilio erregea eta Egeria ezagutu eta musukatu zirela uste zen baso sakratua. Antzinako Erromarako sarrera nagusietako bat izan zen, Via Apian aurkitzen baitzen. Izenaren jatorria ezagutzen ez den arren, litekeena da bide honek Capuara eroateari erreferentzia egitea, Erromatik hegoaldera dagoen Campania eskualdeko hiri garrantzitsu bat.

Porta Capenako plazan daude FAOko bulegoak eta *La Vignola Boccapaduli Kasinoa*. Plaza honetan bertan zegoen Aksumeko obeliskoa, Etiopiara 2005ean itzuli zen gerra harrapakin bat.

## Kanpo estekak
7 Iris

**7 Iris**, asteroide gerrikoan aurkitutako 7. asteroidearen izena da. Asteroide gerrikoko asteroiderik handienetako bat da. Kolore oso dizdiratsuko azalera bat du, eta, ziuraski, burdina-nikel metalezko eta burdina eta magnesiozko silikatozko nahasketa batez osatua dago.

Esan bezala, aurkitu zen zazpigarren asteroidea izan zen. 1847ko abuztuak 13an aurkitu zuen John Russell Hind astronomo ingelesak Londrestik. Astronomo honek aurkitu zuen lehen asteroidea izan zen.

Bere izena, greziar mitologiako Iris izeneko pertsonaiagatik jasotzen du, ostadarraren jainkosa zena.

Iris behatu zen izar bat ezkutatzen 1995eko maiatzak 26an eta, ondoren, 1997ko uztailak 25ean. Bi behaketa hauekin, 200 kilometro inguruko diametro bat kalkulatu zitzaion.

Bere espektro ikusgarriaren behaketek, bere propietate mineralogikoengatik, Iris, meteorito kondritoen iturri izan litekeela iradokitzen dute.

## Kanpo estekak
Flora (mitologia)

**Flora** (), erromatar mitologian, loreen, lorategien eta udaberriaren jainkosa zen. Erromatar mitologian oso pertsonaia garrantzitsua ez zen arren, ugalkortasunaren beste zenbait jainkosen artean egonda, udaberriarekin zuen loturak, garrantzi berezia ematen zion aipaturiko urtaroa iristerakoan. Bere jaia, Floralia deiturikoa, apirilaren 28tik maiatzaren 3ra egiten zen, eta bizitzaren zikloaren berritzea sinbolizatzen zuen, dantza, edari eta loreekin adierazia. Ovidiok Kloris ninfa grekoaz bat egin zuen, eta Zefiroren emaztetzat jarri zuen bere obretan.

## Erreferentziak 
## Kanpo estekak
Real Madril (saskibaloia)

[thumb|250px|[Maccabi Tel Aviv Basketball Club|Maccabi Tel Aviv taldearen aurkako partida 1975eko Europako kopan.]]
[thumb|250px|2015eko [ACB Liga garaipena ospatzen.]]
**Real Madril** Espainiako saskibaloi talde profesional ospetsua da, 1931n Madrilen sortua. Irabazitako tituluei begiratuz gero, Europako inoizko talderik hoberena da gaur egun.

Etxeko partiduak Madrilgo Erkidegoko Kirol Jauregian jokatzen ditu.

## Tituluak 
### Nazioartean: 19 
* Kontinente arteko Saskibaloi Kopa (5): 1976, 1977, 1978, 1981, 2015
* Europako kopa:
** Txapelduna (10): 1964, 1965, 1967, 1968, 1974, 1978, 1980, 1995, 2015, 2018
** Finalista (2): 2013, 2014
** Final Four (10): 1967, 1993, 1995, 1996, 2011, 2013, 2014, 2015, 2017, 2018
* Europako Errekopa (4): 1984, 1989, 1992, 1997
* Korać Kopa (1): 1988

### Espainian: 69 
* Espainiako Liga (36): 1956–57, 1957–58, 1959–60, 1960–61, 1961–62, 1962–63, 1963–64, 1964–65, 1965–66, 1967–68, 1968–69, 1969–70, 1970–71, 1971–72, 1972–73, 1973–74, 1974–75, 1975–76, 1976–77, 1978–79, 1979–80, 1981–82, 1983–84, 1984–85, 1985–86, 1992–93, 1993–94, 1999–00, 2004–05, 2006–07, 2012-13, 2014-15, 2015-16, 2017-18, 2018-19, 2021-22
* Espainiako Kopa (28): 1950-51, 1951-52, 1953-54, 1955-56, 1956-57, 1959-60, 1960-61, 1961-62, 1964-65, 1965-66, 1966-67, 1969-70, 1970-71, 1971-72, 1972-73, 1973-74, 1974-75, 1976-77, 1984-85, 1985-86, 1988-89, 1992-93, 2011-12, 2013-14, 2014-15, 2015-16, 2016-17, 2019-20
* Espainiako Superkopa (5): 1984, 2012, 2013, 2014, 2018

## Jokalari ospetsuak 
Wayne Brabender, Rafael Rullán, Juan Antonio Corbalán, Juan Manuel Lopez Iturriaga, José Biriukov, Fernando Romay, Drazen Petrovic, Fernando Martín, Mirza Delibasic, Zoran Savic eta Arvydas Sabonis, nabarmendu ziren besteak beste 1970 eta 1990eko hamarkaden artean.

2000 eta 2010eko hamarkadetan, berriz, Alberto Herreros, Felipe Reyes, Sergio Llull, Rudy Fernández, Facundo Campazzo, Fabien Causeur eta Luka Doncic aipagarriak dira, beste batzuen artean.

## Entrenatzaile ospetsuak 
* Lolo Sainz (1975-1989).
* Željko Obradović (1994-1997).
* Sergio Scariolo (1999-2002).
* Pablo Laso (2011-).

## 2019-2020 denboraldiko taldea 
## Kanpo estekak 
*  Real Madriden saskibaloi taldea
6 Hebe

**6 Hebe**, asteroide gerrikoan aurkitutako 6. asteroidearen izena da. Burdina-nikel metalez eta silikatozko harkaitzez osatua dago. Asteroide gerrikoko asteroide handi bat da.

Esan bezala, aurkitu zen 6. asteroidea da. 1847ko uztailak 1ean aurkitu zuen Karl Ludwig Henckek Driesenetik, honek, 5 Astrea ere aurkitu zuelarik. Bere izena, greziar mitologiako Hebe izeneko pertsonaiagatik jasotzen du, gaztetasunaren jainkosa zena.

1977ko martxoak 5ean, Hebek, Kaffaljidhma (Gamma Ceti) izarra ezkutatu zuen, hirugarren magnitudeko izar bat, moderatuki dizdiratsua. Ez da Hebek eginiko beste ezkutaketaren baten behaketaren berri izan.

Ezkutaketa honen emaitza bezala, P. D. Maleyk, Jebe izena eman zion ilargi txiki baten aurkikuntza iragarri zuen. Hala ere, aurkikuntza hori ez da baieztatua izan.

## Kanpo estekak
5 Astrea

**5 Astrea** (latinez *Astraea*), asteroide gerrikoko asteroide handi bat da. Bere azalera, oso dizdiratsua da, eta, beharbada, nikel-burdina metalez eta magnesio eta burdinazko silikatozko nahasketa batekin osatua dago. Bere izena, greziar mitologiako Astrea izeneko pertsonaiagatik jasotzen du, bere ama Temisekin batera, justiziaren jainkosa zena.

Aurkitu zen 5. asteroidea da. 1845eko abenduak 8an aurkitu zuen Karl Ludwig Henckek Driesenetik, Alemanian. Astronomo honek aurkitu zituen bi asteroideetako lehena izan zen. Bestea, 6 Hebe da.

Astrea, nabarmengarria da, nagusiki, 38 urtez (1807an 4 Vesta asteroidea aurkitu zenetik) soilik lau asteroide existitzen zirela uste izan zelako.

Astrea aurkitu ondoren, beste milaka asteroide gehiago aurkitu dira.

## Kanpo estekak
FC Barcelona (saskibaloia)

thumb|250px
**FC Barcelona** saskibaloi talde kataluniarra da, 1926an Bartzelonan sortutakoa. Haren herrialdeko talderik hoberena da Club Joventut de Badalonaren aurretik, Espainia mailan bigarrena Real Madriden atzetik eta Europako hoberenen artean dago.

## Palmaresa 
### Nazioartean: 7 
* Kontinente arteko Kopa:
** Txapelduna (1): 1985
** Finalista (1): 1987
* Europako kopa:
** Txapelduna (2): 2003, 2010
** Finalista (5): 1984, 1990, 1991, 1996, 1997
** Final Four (14): 1989, 1990, 1991, 1994, 1996, 1997, 2000, 2003, 2006, 2009, 2010, 2012, 2013, 2014
* Europako Errekopa:
** Txapelduna (2): 1985, 1986
** Finalista (1): 1981
* Korać Kopa:
** Txapelketa (2): 1987, 1999
** Finalista (1): 1975

### Espainian: 50 
* Espainiako Liga (20): 1958–59, 1980–81, 1982–83, 1986–87, 1987–88, 1988–89, 1989–90, 1994–95, 1995–96, 1996–97, 1998–99, 2000–01, 2002–03, 2003–04, 2008–09, 2010-11, 2011–12, 2013-14, 2020-21, 2022-23.
* Espainiako Kopa (26): 	1942-43, 1944-45, 1945-46, 1946-47, 1948-49, 1949-50, 1958-59, 1977-78, 1978-79, 1979-80,1980-81, 1981-82, 1982-83, 1986-87, 1987-88, 1990-91, 1993-94, 2000-01, 2002-03, 2006-07, 2009-10, 2010-11, 2012-13, 2017-18, 2018-19, 2020-21
* Espainiako Saskibaloi Superkopa (5): 1987, 2004, 2009, 2010, 2011

## Jokalari ezagunak 
1980ko hamarkadan nabarmendu ziren Andrés Jiménez, Nacho Solozábal, Juan Antonio San Epifanio, Chicho Sibilio eta Audie Norris, besteak beste. 1990eko hamarkadatik aurrera, bestela, Juan Carlos Navarro, Rodrigo de la Fuente, Pau Gasol, Roberto Dueñas, Dejan Bodiroga, Sarunas Jasikevicius, Ricky Rubio, Fran Vázquez, Erazem Lorbek eta Pete Mickeal aipagarrienen artean daude.

## Entrenatzaile ezagunak 
* Antoni Serra (1979-1985).
* Aíto García Reneses (1985-90, 1992-97 eta 1998-2001).
* Svetislav Pešić (2001-03 eta 2018-).
* Duško Ivanović (2005-08).
* Xavi Pascual (2008-16).
* Sito Alonso (2017-18).

## 2019-2020 denboraldiko taldea 
## Kanpo estekak 
*  FC Barcelonaren saskibaloi taldea
Lo Rat Penat

**Lo Rat Penat** (), elkarte kultural valentziar bat da, historikoki, valentziar hizkuntza eta kultura defendatzera, bultzatzera, irakastera eta hedatzera emana. Bere egoitza Valentzian du, Alacuáseko Baroien jauregian.

Bere hasieran, Valentziar Erkidegotik kanpoko gainontzeko kataluniar hizkuntzako lurraldeetako beste intelektual eta elkarte kultural batzuekin elkarkidetza bultzatu zuen, eta behin-behinekoak bezala sinatu zituen Castellóko Arauak. Bere idazkietako zenbaitetan, jakintzat ematen da valentziera eta katalana hizkuntza bera izatea, "katalan-valentziera" hitza erabiltzera iritsiz hizkuntza honi erreferentzia egiteko.

Hala ere, 1970eko hamarkadaren erdialdetik aurrera, hizkuntz gatazka valentziarrean parte hartu du, valentzierarentzako araudi independente bat aldarrikatzera biratuz eta, manifestu batean, Europar Batasunak Europar Konstituzioa valentzierara itzultzeko proposatu zuen "katalan-valentziera" izenaren aurka agertuz.

Gaur egun, Kultura Valentziarraren Errege Akademiaren araudia bultzatzen du valentzierarentzat. Puigeko Arauen bertsio "erreformatu" baten aldekoa da, baina azentuak gehituz. 2004ko azaroak 23ko manifestu batean, Acadèmia Valenciana de la Llengua, "valentziar hizkuntza defendatzeko bere betebeharra betetzera dei egin zion, eta, halakorik egin ezean, disolbatzera".

Lo Rat Penatek, Valentziako Generalitataren, Valentziako Udaletxearen eta Valentzia, Alacant eta Castellóko Diputazioen dirulaguntzak jasotzen ditu.

Bere egungo presidentea, Enric Esteve i Mollà da.

## Kanpo estekak
CSKA Mosku (saskibaloia)

**CSKA Mosku** saskibaloi talde errusiarra da, 1924an Moskun sortutakoa eta Errusiako Armadaren taldea izan dena. CSKA Mosku kirol anitzeko taldearen saskibaloiaren atala da hau.

Europako inoizko talde hoberenen artean dugu.

## Palmaresa 
* Euroliga
** Txapelduna (8): 1961, 1963, 1969, 1971, 2006, 2008, 2016, 2019.
** Finalista (6): 1965, 1970, 1973, 2007, 2009, 2012.
** Final Four (19): 1966, 1996, 2001, 2003, 2004, 2005, 2006, 2007, 2008, 2009, 2010, 2012, 2013, 2014, 2015, 2016, 2017, 2018, 2019.
* Sobietar Liga (24): 1945, 1960, 1961, 1962, 1964, 1965, 1966, 1969, 1970, 1971, 1972, 1973, 1974, 1976, 1977, 1978, 1979, 1980, 1981, 1982, 1983, 1984, 1988, 1990.
* Errusiako Ligak (25): 1992, 1993, 1994, 1995, 1996, 1997, 1998, 1999, 2000, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2018
* Sobietar Kopa (3): 1972, 1973, 1982.
* Errusiar Kopa (4): 2005, 2006, 2007, 2010.

## 2014-15 denboraldiko taldea 
## Jokalari ezagunak 
Vladimir Tkatxenko, Alexander Volkov, Rimas Kurtinaitis eta Andrei Kirilenko, besteak beste.

## Kanpo estekak 
*  CSKAren webgunea
Tu-154

Tupolev Tu-154 (Ipar Atlantikoko Itunaren Erakundearean izena: Careless) hiru motorreko, iritsiera erdiko hegazkin komertziala da. 150-180 pertsonako edukiera du.

## Kanpo estekak
Limoges CSP

**Limoges Cercle Saint-Pierre**, normalean **Limoges CSP** edo **CSP** deitua, Frantziako saskibaloi talderik hoberenetarikoa izan da. Izan ere, herrialdeko ekipo bakarra izan da da Europako txapelketa nagusian garaile bihurtuz.

Hala ere, arazo ekonomiko larriak direla medio 2004an desagertu zen, haren ondoren beste talde bat sortu duten arren, Limoges CSP Élite hain zuzen ere, NM1 ligan diharduena. 6 urte eman zituen maila apaletan, Pro A-ra itzuli arte. 2013–14 denboraldian berriro irabazi zuen Frantziako Liga.

## Palmaresa 
* Europako kopa txapelketa behin, 1993an.
* Europako Errekopa behin, 1988an.
* Korać Kopa hiru aldiz, 1982, 1983 eta 2000an.
* Champion de France Pro A liga 10 aldiz, 1983, 1984, 1985, 1988, 1989, 1990, 1993, 1994, 2000 eta 2014an.

## 2013/2014 denboraldiko taldea 
## Kanpo estekak
Frantziako saskibaloi liga

**Frantziako saskibaloi liga** edo *Ligue nationale de basket-ball* (LNB Pro A) saskibaloi txapelketa frantziar nagusia da.

1987an sortu zuten, eta bi mailatan banatuta dago: Lehen Maila edo "Pro A" (16 talde) eta Bigarren Maila edo "Pro B" (18 talde).

Gaur egun, LNB Élite izen du lehenago Pro A zenak.

## Historia 
1921ean lehendabiziko txapelketa antolatu zuten Frantzian, "Excellence" izena zuen eta 1949 arte mantendu izan zen. Ordutik 1963ra, aldiz, "Nationale" birbataiatu zuten, eta hurrengo urteetan ere izena aldatuko zioten: "Nationale 1" (1963-87), "Nationale 1 A (N1A)" (1987-92), "Nationale A 1 (NA1)" (1992-93) eta 1993tik aurrera "Pro A", azkenik.
 
## Palmaresa 
2024-25 arte, hauek dira txapeldun aldi gehien gelditu diren taldeak:

# ASVEL Lyon-Villeurbanne: 21 txapelketa. 1949–50, 1950–51, 1951–52, 1954–55, 1955–56, 1956–57, 1963–64, 1965–66, 1967–68, 1968–69, 1970–71, 1971–72, 1974–75, 1976–77, 1980–81, 2001–02, 2008–09, 2015–16, 2018–19, 2020–21, 2021–22.
# CSP Limoges: 11 txap. 1982–83, 1983–84, 1984–85, 1987–88, 1988–89, 1989–90, 1992–93, 1993–94, 1999–00, 2013–14, 2014–15.
# Pau-Orthez: 9 txap. 1985–86, 1986–87, 1991–92, 1995–96, 1997–98, 1998–99, 2000–01, 2002–03, 2003–04.
# FA Mulhouse (FAM): 7 txap. 1923–24, 1924–25, 1925–26, 1927–28, 1928–29, 1929–30, 1930–31.
# Le Mans SB: 5 txap. 1977–78, 1978–79, 1981–82, 2005–06, 2017–18.
# Paris BR: 4 txap. 1950–51, 1952–53, 1953–54, 1996–97.
# Alsace de Bagnolet: 3	txap. 1960–61, 1961–62, 1966–67.
# Olympique Antibes: 3 txap. 1969–70, 1990–91, 1994–95.
# Stade Français: 2 txap.	1920–21, 1926–27
# CAUFA Reims:2 txap. 1931–32, 1932–33
# CAM: 2 txap. 1934–35, 1936–37
# SCPO:	2 txap.	1935–36, 1937–38
# Métro:	2 txap.	1938–39, 1941–42
# Grenoble: 2	txap. 1942–43, 1943–44
# Étoile Charleville-Mézières: 2 txap. 1957–58, 1959–60
# PUC: 2 txap. 1946–47, 1962–63
# Berck B.C.: 2 txap. 1972–73, 1973–74
# ASPO Tours: 2 txap. 1975–76, 1979–80
# Chorale Roanne: 2	txap. 1958–59, 2006–07
# SLUC Nancy:	2 txap.	2007–08, 2010–11
# Élan Chalon: 2 txap. 2011–12, 2016–17
# AS Monaco Basket: 2 txap. 2022–23, 2023-24.
# ICAM Lille: Txap.	1.	1921–22.
# École Normale Arras: Txap. 1.	1922–23.
# Olympique Lillois: Txap. 1. 1933–34.
# Championnet Sports: Txap. 1. 1944–45.
# ESSMG Lyon: Txap. 1. 1945–46.
# Marseille: Txap. 1.	1947–48.
# Denain Voltaire: Txap. 1.	1964–65.
# SIG: Txap. 1. 2004–05.
# Cholet:	Txap. 1. 2009–10.
# Nanterre 92: Txap. 1. 2012–13.
# Paris Basketball: Txap. 1. 2024–25.

## Jokalari ezagunak
: 
* Rodrigue Beaubois
* André Buffière
* Fabien Causeur
* Nando de Colo
* Richard Dacoury
* Frédéric Fauthoux
* Laurent Foirest
* Evan Fournier
* Alain Gilles
* Henri Grange
* Thomas Heurtel
* Timothé Luwawu-Cabarrot
* Stéphane Ostrowski
* Antoine Rigaudeau 
* Jean-Michel Sénégal
* Moustapha Sonko
* Victor Wembanyama

:
* Marcus Brown

:
* Žarko Paspalj

:
* Marko Milič

## Ikus, gainera 
* ACB Liga
* Esloveniako saskibaloi liga
* Italiako saskibaloi txapelketa
* Kroaziako Saskibaloi Liga

## Kanpo estekak 
* LNBren webgunea
Juanma Garate

**Juan Manuel Garate Cepa** (Irun, 1976ko apirilaren 24a -) euskal txirrindularia ohia da, 2000 eta 2014 artean profesionala izan zena.

## Ibilbidea 
Italiako Giroan emaitzarik onenak izan ditu, bertan 4.a 2002an, 10. 2004ean, 5.a 2005ean eta 7.a 2006an izan zen. 2006an, gainera, etapa bat eta mendiko sailkapena lortu zituen. Espainiako Vueltan 2001an etapa bat eta Frantziako Tourran 2009an beste bat lortu dituenez, hiru Itzuli nagusietan etapa irabazle diren txirrindulari gutxienetariko bat da. 2007 urtean bigarren postuan sailkatu zen Donostiako Klasikan.

## Palmaresa 
**1996**
* 2. Bidasoko Itzulian

**1998**
* Gorlako Igoera
* 2. Eusebio Vélez Sarian

**1999**
* Gorlako Igoera
* Etapa bat Avilako Itzulian
* Xanisteban Saria
* Euskadiko Erlojupeko Txapelketa (Lemoiz) 30px
* Etapa bat Palentziako Itzulian
* Etapa bat Salamankako Itzulian
* 2. Altzoko Igoeran

**2001**
* Etapa bat Espainiako Vueltan
* 7. Suitzako Itzulian

**2002**
* Etapa bat Trentinoko Giroan
* Etapa bat Suitzako Itzulian
* 4. Italiako Giroan

**2004**
* 10. Italiako Giroan

**2005**
* Espainiako Txirrindularitza Txapelketa 20px15px
* 5. Italiako Giroan
* 5. Andaluziako Itzulian

**2006**
* 7. Italiako Giroan, Mendiko Sailkapena 20px eta etapa bat

**2007**
* 2. Donostia Klasikoan

**2008**
* 5. Andaluziako Itzulian
* 6. Paris-Nizan
* 7. Romandiako Tourrean

**2009**
* Frantziako Tourreko etapa bat (Mont Ventoux mendatean amaitzen zena)

## Emaitzak lasterketa nagusietan 
## Taldeak 
* Lampre-Daikin (2000-2004)
* Saunier Duval-Prodir (2005)
* Quick Step-Innergetic (2006-2008)
* Rabobank (2009-2014)

## Erreferentziak 
## Kanpo estekak